**ОДГОВОРНО ЖИВЉЕЊЕ У ГРАЂАНСКОМ ДРУШТВУ**

**НОВЕМБАР – ДРУГИ ЦИКЛУС**

**СТЕРЕОТИПИ И ПРЕДРАСУДЕ**

Ставове према другим људима често несвесно усвајамо. На основу тога доносимо закључке не познавајући их стварно, већ на основу непотпуних и често нетачних података. Свако од нас има неке стереотипе и предрасуде према некој особи или групи људи, само их често нисмо свесни јер смо убеђенида они заиста јесу такви. Зато оног момента када тога постанемо свесни треба добро да размислимо да ли је то уистину тако и да на тај начин „заштитимо друге од нас самих“.

**Стереотипи** су поједностављене предпоставке да сви припадници неке групе имају одређене (најчешће негативне) карактеристике. Значи стереотипи негирају индивидуалност особе. Примери за стереотипе: „медицинска сестра мора бити жена“, „камиончићи су прикладнији поклон за дечаке“, „сиромашни људи су лењи“, „само девојчице се баве балетом“,...

**Предрасуде** су неоснована негативна мишљења и осећања о некој групи или појединцу и често проистичу из стереотипа. Примери за предрасуде: „жене које раде и имају децу су преамбициозне“, „само жене које не раде су добре мајке“, „сви лекари су добри и паметни“,...

**Дискриминација** је негативно мишљење и понашање према појединцу или групи, заснована је на стереотипима и предрасудама.

Начини да се превазиђу предрасуде и стереотипи су информисање, тражење аргумената и доказа за одређени став, разумевање међусобних разлика и њихово прихватање.

**САВЕТ:**

**Не судити унапред, већ прихватити различитост јер многе предрасуде нестају онда када схватимо да много тога можемо да научимо од других!**

**ТОЛЕРАНЦИЈА**

**Толеранција** је поштовање различитости, туђег мишљења и понашања. Толерантни смо онда када прихватамо и уважавамо туђе ставове, идеје, мишљења и начин живота. Бити толерантан је лепа и корисна врлина која нам може много донети. Видети различитост значи видети позитивно јер различито не значи да је нешто лошије, већ само другачије.

Толерантно понашање се учи, а подлога за толеранцију су емпатија, моралне вредности, познавање људских права и темељних сличности које постоје међу људима.

Толеранција укључује свесну одлуку да се поступи ненасилно или уздржано.

**Међународни дан толеранције обележава се 16. Новембра**.

**ОДГОВОРНО ЖИВЉЕЊЕ У ГРАЂАНСКОМ ДРУШТВУ (2. циклус)**

**ТЕСТ – 1.**

1. Људска права су неотуђива и универзална.

ДА НЕ

2. Како се зове документ који регулише права детета?

3. Заокружи тачне одговоре.

а) Сви имају право на образовање.

б) Радник нема право на штрајк.

в) Сви пунолетни грађани имају право на рад.

г) Здравствена заштита мора да се плаћа.

4. Да ли је занемаривање насиље?

ДА НЕ

5. Заокружи тачне одговоре.

а) Толеранција је физичко злостављање.

б) Предрасуде су неоснована негативна осећања и миђљења о некоме.

в) Дискриминација је позитивно понашање.

г) Толеранција је прихватање различитости.

**РЕПРОДУКТИВНО И СЕКСУАЛНО ЗДРАВЉЕ**

**Репродуктивно здравље** је стање физичког, менталног и социјалног благостања у свим областима везаним за репродуктивни систем, у свим фазама живота. Под репродуктивним здрављем се подразумева да су људи у могућности да имају задовољавајући и безбедан полни живот и способност да имају потомство, као и слободу да одлуче да ли ће га имати, када и колико често.

Брига о репродуктивном здрављу почиње од рођења, а нарочито је важно у адолесцентском периоду, када се дешавају крупне промене у телесном изгледу и функционисању организма, доживљавању спољашњег света, начину размишљања и оствариваља контаката са другим људима.

**Сексуално здравље** је, такође, врло битно. Веома је важно препознати ризична понашања и предузети адекватне мере да би заштитили сопствено, али и здравље других. Највећа опасност по репродуктивно и сексуално здравље је ризичан полни однос ( однос без заштите) јер може довести до инфекција, болести или нежељене трудноће.

У циљу очувања репродуктивног и сексуалног здравља веома је важна информисање, као и редовни лекарски прегледи. Више о овој теми можете прочитати на следећим линковима: <http://akugin.rs/preporuke-za-ocuvanje-reproduktivnog-zdravlja/> <http://www.crvenalinija.org/reproduktivno_zdravlje.html>